als_Latn dik_Latn sag_Latn
29/08/2014
Pjesëmarrësit në konfliktet e huaja mund të marrin dënime me burg prej të paktën pesë vjetësh.
Nga Miki Trajkovski për Southeast European Times në Shkup -- 29/08/14
Kosova dhe Maqedonia po ndryshojnë kodet e tyre penale për të sanksionuar qytetarët që marrin pjesë në luftëra të huaja të tilla si Siria dhe Iraku, por disa besojnë se ligjet duhet të ashpërsohen që ato të veprojnë si pengues më i fort.
Ndryshimet sanksionojnë pjesëmarrësit në luftëra të huaja me dënim me burg prej të paktën pesë vjet dhe rekrutuesit me dënime prej katër vjetësh.
Shqipëria, Bosnjë dhe Hercegovina (BiH) dhe Serbia janë gjithashtu në procesin e përgatitjes së legjislacionit. Në Serbi, këto ndryshime në ligjin ekzistues penal do të hyjnë në fuqi në vjeshtë.
Në Maqedonia, ndryshimet do të hyjnë në fuqi në shtator.
"Me këto ndryshime, shërbimet e sigurisë kombëtare do të pajisjen me mjete më të përshtatshme dhe më të fuqishme për të luftuar kërcënimet e sigurisë globale dhe veçanërisht terrrorizmin," tha Gordana Jankulovska, ministre e punëve të brendshme e Maqedonisë.
Jankulovska tha gjithashtu se ndryshimet erdhën në përgjigje të një hendeku ligjor që u mundësonte disa qytetarëve maqedonas të merrnin pjesë ose të merrnin trajnim nga ushtri të huaja, grupe policore ose paraushtarake jashtë Maqedonisë.
Ndryshimet në përgjithësi do të pengojnë xhihadistët e mundshëm dhe të tjerë që të bashkohen me konfliktet e huaja, por duhet të plotësohen me masa shtesë, tha Metodi Haxhi Janev, profesor pranë Akademisë Ushtarake në Shkup.
"Ajo që është e rëndësishme të shohim është ... nëse ekzistojnë mekanizma mbështetës [jashtë aspektit ndëshkues] që do të forcojnë pengesën," tha Janev për SETimes.
Blogeri Nik Elijah pajtohet, duke thënë se kodi mund të ndryshohet për t'u bërë edhe më i ashpër në mënyrë që të arrijë pengimin maksimal.
"Duhet t'u hiqet nënshtetësia të gjithëve që marrin pjesë në formacionet paramilitare ose policore të huaja dhe duhet të dëbohen drejt vendit ku kanë luftuar," tha ai.
Por, ligji mund të jetë i dobishëm vetëm nëse zbatohet pa përjashtim, tha iksimkd.
"Sinqerisht, nuk do të më pëlqente nëse fqinji im ka marrë pjesë në luftë në Siri dhe më pas kthehet për të jetuar këtu pranë familjes sime," tha ai.
Në mënyrë të ngjashme, parlamenti i Kosovës miratoi një ligj marsin e kaluar që në prezantimin e parë i cili ndalon që qytetarët të marrin pjesë në luftëra të huaja si pjesë e ushtrive të huaja, formacioneve policore apo paraushtarake, duke i sanksionuar ata me deri në 15 vjet burg dhe humbje të nënshtetësisë.
Zyrtarët thanë se do të votohet shpejt, por blogerët thanë ndërkohë prindërit mund të ndihmojnë në forcimin e përpjekjeve për të mbushur hendekun.
"Mendoj se prindërit duhet të marrin masa kundër atyre që u bëjnë lavazh truri fëmijëve të tyre," tha Fatoni .
Kosova arrestoi së fundmi 43 shqiptarë të dyshuar për lidhje me grupe terroriste që synonin të kryenin veprime terroriste dhe veprimet të tjera kriminale.
Blogeri Logo tha se rekrutët nuk e kanë të gjatë sepse ata bëhen dëshmitarë të skenave të shkatërrimit të plotë në konflikte.
"Djem shqiptarë … qëndroni larg luftës sepse ajo ka fund të hidhur për të gjithë ata që marrin pjesë," tha ai.
Korrespondetja Linda Karadaku në Prishtinë kontribuoi për këtë raport.
Ç'farë hapash të tjerë duhet të marrin qeveritë rajonale për të sheurajuar qytetarët nga pjesëmarrja në grupe terroriste? Jepni mendimet tuaja në hapësirën e komenteve.
unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn